Feiringklinikken

Feiringklinikken var tidligere Norges eneste pasienteide sykehus for hjertepasienter. I 2018 ble klinikken samlokalisert med Glittreklinikken på LHL-sykehuset Gardermoen. Det eies og drives av Landsforeningen for hjerte- og lungesyke (LHL). Feiringklinikken lå sentralt i Kjerkebygda ned mot Mjøsa på Feiring i Eidsvoll kommune i Akershus fylke. 

Klinikken ble opprettet i juni 1989; senteret ble bygget i 1984 som kurs-konferansesenter for LHL. Klinikken foretok utredning av sykdommer i hjertets kransarterier med koronarangiografi (hjertekateterisering).

På Feiringklinikken ble det fra 2001 tilbudt 4 ukers opptreningsopphold i rehabiliteringsavdelingen. Hjerterehabilitering innebærer to treningsøkter daglig og undervisning i mestring av hjertesykdom, kosthold og treningsteori. Det offentlige har gitt refusjon for slike opphold siden 2003. De første årene sponset Feiringklinikken og LHL hver hjerterehabiliteringspasient med vel  kr. ved å drive avdelingen uten refusjon.

Eksterne lenker
 LHL-sykehuset Gardermoen (tidligere Feiringklinikken) 

Kategori:Sykehus i Akershus
Kategori:Private sykehus i Norge
Kategori:Byggverk i Eidsvoll
Kategori:Eidsvolls historie